CELEX: 62019TN0271
Language: bg
Date: 2019-04-25 00:00:00
Title: Дело T-271/19: Жалба, подадена на 25 април 2019 г. — Proodeftiki/Комисия

1.7.2019   
            
            
               BG
            
            
               Официален вестник на Европейския съюз
            
            
               C 220/39
            
         
      Жалба, подадена на 25 април 2019 г. — Proodeftiki/Комисия
      (Дело T-271/19)
      (2019/C 220/50)
      Език на производството: гръцки
      
         Страни
      
      
         Жалбоподател: Proodeftiki ATE (Атина, Гърция) (представител: M. Panagopoulou, avvocato)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени Решение C(2018) 6717 окончателен на Европейската комисия от 19 октомври 2018 г., с название „State aid S.A. 50233 (2018/N) — Greece State aid for the construction of Lamia-Xiniada section of the E65 Motorway“;
               
            
                  —
               
               
                  да осъди Комисията да заплати всички съдебни разноски, понесени от жалбоподателя.
               
            
         Основания и основни доводи
      
      Жалбоподателят изтъква осем основания в подкрепа на жалбата.
      
                  1.
               
               
                  Първо основание: порок в мотивите във връзка с направената от Европейската комисия в раздел 3.3.1.1. от обжалваното решение оценка относно изпълнението на критерия за приноса на въпросната помощ към осъществяването на целите от общ интерес.
               
            
                  2.
               
               
                  Второ основание: порок в мотивите и явна грешка в преценката на правото и на фактите по делото, що се отнася до направената от Европейската комисия в раздел 3.3.1.2. от обжалваното решение оценка във връзка с констатацията, че е изпълнен критерият за създаване на стимул в полза на концесионера.
               
            
                  3.
               
               
                  Трето основание: явна грешка в преценката на правото и на фактите по делото, що се отнася до направената от Европейската комисия в раздел 3.3.1.3. и в раздел 3.3.1.4. от обжалваното решение оценка във връзка с констатацията, че е изпълнен критерият на принципа за необходимост и на принципа за пропорционалност.
               
            
                  4.
               
               
                  Четвърто основание: порок в мотивите, що се отнася до направената от Комисията в раздел 3.3.1.3. (точки 60—64) от обжалваното решение оценка.
               
            
                  5.
               
               
                  Пето основание: порок в мотивите и явна грешка в преценката на правото и на фактите по делото, що се отнася до направената от Европейската комисия в раздел 3.3.1.3 (точки 66—69) от обжалваното решение оценка.
               
            
                  6.
               
               
                  Шесто основание: порок в мотивите, що се отнася до направената от Европейската комисия в раздел 3.3.1.3. (точки 70—73) от обжалваното решение оценка.
               
            
                  7.
               
               
                  Седмо основание: порок в мотивите и явна грешка в преценката, що се отнася до направената от Европейската комисия в раздел 3.3.1.3. (точки 75—80) от обжалваното решение оценка във връзка с констатацията, че е изпълнен критерият за пропорционалност на въпросната помощ.
               
            
                  8.
               
               
                  Осмо основание: порок в мотивите и явна грешка в преценката, що се отнася до направената от Европейската комисия в раздел 3.3.1.5. от обжалваното решение оценка във връзка с липсата на последици за вътреобщностната търговия.